Tolong jelaskan mengenai Faktor penyebab dari Revolusi Mei dalam bahasa melayu

Perisytiharan Kemerdekaan Amerika Syarikat pada tahun 1776 yang merasmikan kemerdekaan negara tersebut dari Great Britain mendorong kemungkinan orang Criollol - bangsa kacukan penduduk Sepanyol dan orang peribumi Amerika Selatan - mewujudkan suatu revolusi yang mampu membawa kepada kemerdekaan di Amerika Latin; perlembagaan negara tersebut mengisytiharkan bahawa semua lelaki setara di bawah undang-undang (meskipun tidak terpakai pada hamba-hamba pada ketika itu), mempertahankan hak  milik harta dan kebebasan dan menubuhkan sistem pemerintah republik. Perkara ini juga dibantu dengan peranan Empayar Sepanyol yang membantu dalam memberikan sumbangan utama kepada pihak republikan dalam revolusi ini yang begitu meyakinkan para bangsawan Criollo di sana.

Rusuhan rakyat Revolusi Perancis 1789 yang menggulingkan pemerintahan beraja di negara tersebut serta menghukum mati Raja Louis XVI dan Permaisuri Marie Antoinette juga memotivasi pengembangan fahaman liberalisme politik di Eropah yang menggalakkan kebebasan politik dan ekonomi, lagi-lagi dengan pemaktuban Perisytiharan Hak Manusia dan Warganegara yang berteraskan Liberté, égalité, fraternité ("kebebasan, persamaan, persaudaraan"), mempunyai pengaruh besar di kalangan golongan borjuis Criollo. Walau bagaimanapun, penyebaran idea-idea itu termasuk penjualan buku-buku berkaitan atau kepunyaan puak republikan ini diharamkan dalam suatu pengisytiharan perang ke atas Perancis selepas hukuman pancung Louis XVI dan mengekalkan mereka selepas perjanjian damai 1796. Meskipun usaha menghalang penyebaran maklumat mengenai revolusi ini giat dilakukan, salinan-salinan penerbitan Revolusi Perancis merebak ke serata jajahan Sepanyol, terutama dengan perkenalan orang criollos bersama penulis liberal semasa melakukan pengajian universiti baik di Eropah atau di Universiti Chuquisaca, Sucre.  Buku-buku dari Amerika Syarikat mendapati jalan mereka ke jajahan Sepanyol melalui Caracas yang berdekatan dengan kawasan luar pengaruh Sepanyol seperti Amerika Syarikat dan Hindia Barat.